Rijeka, 9. listopada 2020.g.

**NAJAVA DOGAĐANJA**

**PRIVREMENE AUTONOMNE ZONE – ZATVARANJE FKK**

**Kantrida FKK – Europski kvart kulture u suradnji s Rijeka 2020, MMSU i PIK-om**

**donosi bogat program u Art Kvart Benčić**

**U subotu, 10. listopada 2020. godine s početkom od 10.00 sati u prostoru Muzeja moderne i suvremene umjetnosti, Krešimirova 26 c te okolnim prostorima također u Krešimirovoj ulici (caffe bar Jadran, dvorište i zgrada PIK-a, Piko dućan) te Ulici Pavla Rittera Vitezovića održava se cjelodnevni program zatvaranja projekta *Kantrida FKK 2020 - Europski kvart kulture*.**

Riječ je o slojevitom kulturno umjetničkom programu koji se tijekom čitavog ljeta kontinuirano odvijao na plažama od Kantride do Bivia. Nakon otvaranja 4. srpnja na plaži Ploče uz kultne riječke bendove, performanse, gastronomske i ekološke akcije, realizirana su tri festivala (Štikla, Empeduja Punk festival i Art kamp Empeduja) i desetak pojedinačnih kulturno umjetničkih događanja, čija je posjećenost bila izuzetno velika.

Inicijatori nositelj projekta je tvrtka Novi turizam d.o.o., u suradnji s brojnim partnerima, formalnim i neformalnim grupama građana i pojedincima. Program zatvaranja dio je projekta Europske prijestolnice kulture i ostvaren je u suradnji s MMSU Rijeka i PIK Rijeka.

*Kantrida FKK 2020 - Europski kvart kulture* u subotu seli u novi Art Kvart Benčić, a program donosi cjelodnevno druženje s građanima Rijeke i gostima grada, uz bogat kulturno-umjetnički dio inspiriran riječkom prošlošću i sadašnjošću.

Raspored događanja:

10:00 Caffe bar JADRAN, Krešimirova 26, otvorenje

10:00 "Bitva sa Golog otoka", izložba Ivan Kožarić, 2002. - Mala galerija Jadran (u sklopu caffe bara Jadran)

10:00 Piko 30 dućan, otvorenje

13:00 - 14:00 "S visina svjetlosti", igrokaz koji to nije, Marko Stamenković i radnici GP Krk, VG5 i Ingrad – prizemlje prostora MMSU

14:00- 15:00 “Rikard Benčić, naprimjer”, dokumentarni film, Nadija Mustapić i Marin Lukanović, 2008., trajanje 35 min, - prostor caffe bara Jadran

15:00 AutomaTic, Giovanni Morbin, instalacija u javnom prostoru – Ulica Pavla Rittera Vitezovića

18:00- 19:00 "Nove dogodovštine Baroknog Čovjeka", predstavljanje petog strip albuma, Vinko Barić -  u prostoru caffe bara JADRAN

19:00- 19:30 "Izvanredno stanje", performans, Gildo Bavčević

19:30 “Rijeka, BigArt Violić band, netaktilna zvučna skulptura dimenzije – dosegčujnosti”, performans, Žarko Violić, organizacija i produkcija MMSU

20:00. Bijenale industrijske umjetnosti, međunarodna izložba suvremene umjetnosti, uz koncert Izeta Medoševića i izložbu *Pik nekad i sad* – potkrovlje MMSU-a (ulaz kroz dvorište PIK-a)

20:30 Naporno Suicid (Split), Sfumato (Zagreb), One Possible Option (Rijeka), JeboTonansambl (Zagreb), koncert - dvorište PIK-a

Napominjemo da su medijima upućeni dodatni izdvojeni pozivi na EPK programe koji su sastavni dio ovdje navedenog rasporeda - postavljanje instalacije AutomaTic u Vitezovićevoj ulici i na Bienale industrijske umjetnosti u potkrovlju MMSU-a.

Više detalja o pojedinim dijelovima programa i samim umjetnicima, moguće je pronaći na: <https://rijeka2020.eu/dogadjanja/zatvaranje-projekta-kantrida-fkk-2020-otvorenje-kluba-jadran/>

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42